Berlingske Tidende, 1808-11-11
Kiøbenhavn, den 11te November. Efter Hans Majestæt Kongens allernaadigste Befaling bekiendtgiøres herved følgende til Allerhøistsamme fra Gouverneuren paa Bornholm, Commandeur Koefoed, indkomne Beretning om Fiendens Bombardement og Attage paa Christiansøe den 24de October, sidstleden. Bemeldte 24de, om Morgenen Kl. 6 1/2, just som Dagen brød frem blev meldt, at en Eskadre, bestaaende af 2de Linieskibe, af hvilke det ene var en Tredækker, 1 Fregat. 1 Brig, 1 Kutter og 3 Bombardeer=Fregatter, hver med 2de Morterere, vare i Siette i S. O. Vinden var S. V. Kl. 7 nærmede sig de 3 Bombarderere og lagde sigt en Linie efter hinanden, i en Frastand af omtrent 4000 Skrid, fra Fæstningen paa Østsiden. Kl. 7 1/2 begyndte samme at bombarder, og vedblev uafbrudt indtil Kl. 11 1/2, i hvilken Tid 250 a 300 Bomber antages at være kastede mod Fæstningen. Kl. 9 acancerede Hoved=Eskadren, seilede i Linie efter hinanden og beskiød Fæstningen flere Gange med glat Lag. Ved at passere Fæstningen paa samme Side som Bombardererne laae, kom Eskadren snart uden for vore Skud, hvorefter den kom i Læe og holdt Øster efter. Vinden blev Sydlig Da Fienden havde ophørt at skyde, lettede Bombardeer=Fregatterne Anker og samlede sig med de øvrige Skibe i N. O. fra Fæstningen. Trende af Skibene tilligemed Kutteren krydsede Vester efter og passerede Hammershuus i Mørkningen, og var det efter Beretning derfra enten Fregatten eller et af Orlogskibene med 2 af Bombardeer=Fregatterne ; de øvrige stode Nord paa Ingen af Fæstningens Mandskab er dræbt, men derimod 6 svenske Krigsfanger af en Bombe, som faldt i Fangehuset. Ligeledes en dræbt et Fruentimmer, der vilde bringe sin Mand noget paa sin Post. Kommandanten, den brave Capitain Køhl, fik i Begyndelsen af Affairen en stærk Contusion paa det venstre Been af et Bombestykkehvorved han hindredes fra at gaae ; han lod sig derfor bringe op paa den saakaldte Møllebakke, hvor han kunde oversee alt, og hvor han ogsaa forblev indtil alting var forbi. Fremdeles ere saarede: at Fæstningens Besætning Underkanonererne Hans Ude og Niels Petersen samt 4 Mand af det fra Bornholm engagerede Mand, skab, os af Fremmede paa Øen en Skipper navnlig Bruuss, en svensk Matros og en Skipperkone. Man tilskrev dette ringe Antal af Døde og Saarede, at Bomberne, der faldt paa Steenkipperne, næsten alle rævnede førend de sprang, og det var kun de, der faldt i Bygningerne, som gjorde Skade, tilligemed de, der sprang i Luften eller før de naarde Jorden. Commandantens Huus og Boehave blev aldeles ruineret, og Fæstningens Bygninger have i der hele liidt endeel, ligesom ogsaa nogle af Skibene i Havnen, dog uden at noget af disse sank. J øvrigt blev kun en Steenkast Morterer demoleret af en fiendtlig Bombe, ligesom ogsaa en Morterer paa Mølledakken sprang, dog uden at gjøre Skade. Commandanten har erklæret, at han haaber at afvise ligesaagodt som denne Gang ethvert videre Angreb, som Fienden maatte forsøge paa Fæstningen, og han anbefaler alle sine Officerer og Mandskabet for deres udviste Mod og gode Forhold, hvorhos fornævnte Underkanonerer Ude i Særdeleshed roses derfor, at han skiønt temmelig haardt saaret paa den venstre Arm, dog blev paa sin Post. Hovedqvarteret Kiøbenhavn, den 12te November 1808. F. Bülow.